Document ID: 31985R1745

Komisijas Regula (EEK) Nr. 1745/85
(1985. gada 26. jūnijs),
ar kuru groza Regulu (EEK) Nr. 2290/83, ar ko paredz īstenošanas noteikumus 50. līdz 59. pantam Padomes Regulā (EEK) Nr. 918/83, ar ko izveido Kopienas muitas nodokļa atbrīvojumu sistēmu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1983. gada 28. marta Regulu (EEK) Nr. 918/83, ar ko izveido Kopienas muitas nodokļa atbrīvojumu sistēmu [1], un jo īpaši tās 143. pantu,
tā kā Komisijas Regulas (EEK) Nr. 2290/83 [2] 2. panta 1. punkts cita starpā uzliek preču saņēmējai iestādei vai organizācijai pienākumu izmantot ievestās preces vienīgi nekomerciāliem mērķiem pamatregulas 54. panta otrā ievilkuma nozīmē; tā kā šī prasība neizriet no pamatregulas noteikumiem attiecībā uz precēm, ko ieved saskaņā ar minētās pamatregulas 51. pantu; tā kā attiecīgi jāgroza Regulas (EEK) Nr. 2290/83 2. panta 1. punkta formulējums;
tā kā, ņemot vērā pieredzi, kas gūta kopš Regulas (EEK) Nr. 2290/83 stāšanās spēkā, frāze, kas ierakstāma T Nr. 5 kontroleksemplārā, nesniedz pareizu informāciju galamērķa dalībvalsts muitas dienestiem attiecībā uz to pienākumu nodrošināt to, ka organizācija, kas saņem attiecīgo instrumentu vai aparātu, to izmantos saskaņā ar nosacījumiem, kas noteikti atbrīvojumam no muitas nodokļa; tā kā tādēļ šī frāze būtu jāgroza;
tā kā Regulas (EEK) Nr. 2290/83 16. panta 1. punktā paredzēts, ka katra dalībvalsts nosūta Komisijai sarakstu, kurā uzskaitīti tie instrumenti, aparāti, rezerves daļas, detaļas, palīgierīces un instrumenti, kuru cena vai muitas vērtība pārsniedz ECU 3000 un attiecībā uz kuriem šī dalībvalsts saskaņā ar 7. panta 1. punktu vai 14. panta 1. punktu piešķīrusi atļauju ievešanai bez ievedmuitas; tā kā šī robežvērtība datējama ar 1980. gadu, tāpēc ka Regulā (EEK) Nr. 2290/83 neizmainīta izmantota Komisijas Regulā (EEK) Nr. 2784/79 [3] noteiktā robežvērtība, kuru piemēroja agrāk; tā kā šī robežvērtība nav grozīta kopš tā laika;
tā kā būtu ieteicams paaugstināt šo robežvērtību līdz ECU 5000;
tā kā šajā regulā paredzētie pasākumi atbilst atzinumam, ko sniegusi Muitas nodokļu atbrīvojumu komiteja,
IR PIEŅĒMUSI ŠO REGULU.
1. pants
Ar šo Regulu (EEK) Nr. 2290/83 groza šādi.
1. Regulas 2. panta 1. punktu aizstāj ar šādu punktu:
"1. Sakarā ar pamatregulas 51. pantā, 52. panta 1. punktā, 53. un 56. pantā norādīto izglītības, zinātnes un kultūras jomas materiālu, še turpmāk "preces", ievešanu bez ievedmuitas nodokļa šo preču sūtījumu saņēmējām iestādēm vai organizācijām ir šādi pienākumi:
- nosūtīt attiecīgās preces tieši uz deklarēto galamērķa vietu,
- iekļaut tās inventāra sarakstā,
- sekmēt jebkuru pārbaudi, ko kompetentie dienesti uzskata par vajadzīgu, lai nodrošinātu, ka ir ievēroti vai joprojām ir ievēroti nosacījumi, kas noteikti ievešanai bez ievedmuitas nodokļa.
Turklāt attiecībā uz pamatregulas 52. panta 1. punktā, 53 un 56. pantā minētajām precēm šo preču saņēmējām iestādēm vai organizācijām ir pienākums izmantot iepriekš minētās preces vienīgi nekomerciāliem mērķiem pamatregulas 54. panta otrā ievilkuma nozīmē."
2. Regulas 3. panta 2. punktu aizstāj ar šādu punktu:
"2. Ja iestāde vai organizācija, kam preces patapina, izīrē vai nodod, neatrodas vienā dalībvalstī ar iestādi, kura patapina, izīrē vai nodod preces, nosūtot šādas preces, nosūtīšanas dalībvalsts kompetentā muitas iestāde izdod T Nr. 5 kontroleksem plāru saskaņā ar Regulā (EEK) Nr. 223/77 paredzētajiem noteikumiem, lai nodrošinātu, ka šādas preces izmanto tādiem mērķiem, kas dod tiesības uz ievešanu bez ievedmuitas nodokļa. Šim nolūkam minētā kontroleksemplāra 104. ailē aiz virsraksta "pārējie" jābūt vienai no šādām norādēm:
- ;
- ;
- ;
- ;
- ;
- ;
- ."
3. Regulas 16. panta 1. punktu aizstāj ar šādu punktu:
"1. Katra dalībvalsts nosūta Komisijai sarakstu, kurā uzskaitīti tie instrumenti, aparāti, rezerves daļas, detaļas, palīgierīces un instrumenti, kuru cena vai muitas vērtība pārsniedz ECU 5000 un attiecībā uz kuriem šī dalībvalsts saskaņā ar 7. panta 1. punktu vai 14. panta 1. punktu ir piešķīrusi atļauju ievešanai bez ievedmuitas nodokļa."
2. pants
Šī regula stājas spēkā 1985. gada 1. jūlijā.
Regula uzliek saistības kopumā un ir tieši piemērojama visās dalībvalstīs.
Briselē, 1985. gada 26. jūnijā

Labels: 12
3
1
0